
Text rozhodnutia
Súd: Krajský súd Banská Bystrica Spisová značka: 35Cbi/17/2007 Identifikačné číslo súdneho spisu: 6007200450 Dátum vydania rozhodnutia: 10. 10. 2007 Meno a priezvisko sudcu, VSÚ: JUDr. Danica Kočičková ECLI: ECLI:SK:KSBB:2007:6007200450.1 Uznesenie Krajský súd v Banskej Bystrici v obchodno-právnej veci navrhovateľa: B. R. S. M. C. XX,. XXX. XX. B. B., IČO: XXXXXXXX,. zastúpeného advokátom JUDr. R. G., ul. D.. H. XX,. XXX. XX. L. proti odporcovi: JUDr. V. H., ul. D.. H. XX,. XXX XX. L., správca konkurznej podstaty úpadcu Ing. L. Š., C.-M., L., S. č. X,. XXX. XX. L., IČO: XX. XXX. XXX. o návrhu na určenie pravosti a výšky prihlásenej pohľadávky navrhovateľa vo výške 245.574,55 Sk takto r o z h o d o l : Súd konanie zastavuje. Žiaden z účastníkov konania nemá nárok na náhradu trov konania. o d ô v o d n e n i e : V žalobe zo dňa 20. 4. 2007 navrhol navrhovateľ, aby súd vo svojom rozhodnutí určil, že pohľadávka navrhovateľa prihlásená v konkurznom konaní úpadcu Ing. L. Š., C.-M., L., IČO: XX. XXX. XXX. vedenom na Krajskom súde v Banskej Bystrici pod č. k. 36 - 24 K 124/95 popretá žalovaným vo výške 245.574,55 Sk sa považuje za oprávnenú a zistenú vo výške 245.574,55 Sk a pre účely rozvrhu sa zaraďuje do tretej triedy. Návrh vymedzený v petite žaloby odôvodnil navrhovateľ tým, že potom čo Krajský súd v Banskej Bystrici vyhlásil dňa 4. 2. 1998 na majetok dlžníka Ing. L. Š., C.-M., L., so sídlom v L. Uznesením č. k. 36 - 24 K 124/95 konkurz, prihlásil si navrhovateľ prihláškou konkurzného veriteľa zo dňa 7. 6. 2000 pohľadávku v celkovej výške 245.574,55 Sk ako pohľadávku tretej triedy uspokojenia. Na dodatočnom prieskumnom pojednávaní konanom dňa 21. 3. 2007 správca konkurznej podstaty úpadcu poprel pravosť a výšku prihlásenej pohľadávky navrhovateľa z toho dôvodu, že ide o neexistujúci subjekt práv a povinností. Uvedenú skutočnosť oznámil navrhovateľovi Krajský súd v Banskej Bystrici v Upovedomení o výsledku osobitného prieskumného pojednávania zo dňa 26. 3. 2007, kde Krajský súd v Banskej Bystrici upovedomil navrhovateľa o tom, že správca konkurznej podstaty úpadcu poprel celú jeho prihlásenú pohľadávku z dôvodu pravosti a zároveň ho vyzval, aby v lehote 30 dní odo dňa doručenia výzvy podal (v prípade, že na popretej pohľadávke trvá) žalobu o určenie popretého práva na Krajskom súde v Banskej Bystrici. Podľa ustanovenia § 96 ods. 1 O. s. p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Navrhovateľ môže vziať za konania späť návrh na jeho začatie a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Vzhľadom k uvedenému dispozitívnemu úkonu navrhovateľa Krajský súd v Banskej Bystrici konanie podľa ust. § 96 ods. 1 O. s. p. zastavil; o náhrade trov konania rozhodol súd podľa ust. § 146 ods. 1 písm. c/ O. s. p. tak ako je uvedené vo výroku tohto uznesenia. Poučenie: Proti tomuto rozhodnutiu možno podať odvolanie písomne, dvojmo na NS SR v Bratislave do 15 dní odo dňa doručenia rozhodnutia prostredníctvom Krajského súdu v Banskej Bystrici.

